อะไรคือสาเหตุการเสียชีวิตของไมเคิล แจ๊กสัน
การเสียชีวิตของไมเคิล แจ็กสันเกี่ยวข้องกับการใช้ยาปริมาณมากและหลากหลายชนิด ในจำนวนนี้ที่พบในปริมาณมาก ได้แก่ ยานำสลบ ยานอนหลับ และยาคลายกังวล รวมถึงตัวยาอีก 3 ชนิดในปริมาณไม่มาก ได้แก่ ยานอนหลับ 2 ชนิด และยาขยายหลอดลม 1 ชนิด ไมเคิล จากประวัติการใช้ยาและผลตรวจเลือดแสดงว่า ผู้ตายได้ใช้ยานอนหลับมาเป็นระยะเวลานานแล้ว เพราะมีการทนหรือดื้อต่อยา จนต้องเพิ่มขนาดยาให้มากขึ้น รวมถึงการเพิ่มชนิดของยานอนหลับ ดังที่พบยานอนหลับปริมาณมากและยานอนหลับหลายชนิดในเลือด 

แจ๊กสันได้เริ่มต้นใช้ยาแก้ปวดชนิดรุนแรงที่มีส่วนผสมอนุพันธ์ของฝิ่นเพื่อระงับความเจ็บปวดและทุกข์ทรมานจากอุบัติเหตุไฟไหม้ที่เกิดแผลไฟไหม้ขนาดใหญ่ที่ศีรษะ สร้างความเจ็บปวดและทุกข์ทรมานอย่างมาก ต่อมาได้หันมาใช้ยานอนหลับ เพื่อช่วยคลายกังวล พร้อมทั้งช่วยให้นอนหลับ ซึ่งเป็นผลจากความวิตกกังวลในกรณีข่าวฉาวละเมิดทางเพศเด็กชาย เมื่อมีการเพิ่มขนาดยามากขึ้น และใช้ไปอีกสักระยะหนึ่ง ก็จะเกิดการทนต่อยาอีก จนต้องเพิ่มขนาดของยาไปเรื่อยๆ จนถึงจุดที่การเพิ่มขนาดยาก็ไม่ช่วยให้ผลของยาเพิ่มขึ้นอีกแล้ว เป็นผลให้มีการใช้ยาสลบที่แพทย์ประจำตัวเป็นผู้ฉีดให้ร่วมด้วย

ในช่วงเที่ยงวันเกิดเหตุแพทย์ประจำตัวได้เข้าไปในห้องนอนของไมเคิล แจ๊กสัน และพบร่างของเขานอนอยู่บนเตียง ในขณะนั้นได้หยุดหายใจไปแล้ว แต่ยังมีชีพจรอ่อนๆ แพทย์ได้พยายามช่วยชีวิตด้วยการเป่าปาก และปั๊มหัวใจของไมเคิล เพื่อยื้อชีวิตเอาไว้อยู่ประมาณครึ่งชั่วโมง แต่อาการของเขาก็ยังไม่ดีขึ้น จึงได้เรียกรถฉุกเฉินที่เดินทางมาถึงบ้านภายใน 10 นาที หลังจากที่ได้รับแจ้งเหตุ เจ้าหน้าที่ได้ช่วยชีวิตขั้นต้น และนำส่งโรงพยาบาลใกล้ๆ อย่างไรก็ดี ก็มีการรายงานว่าเขาได้เสียชีวิตลง
12.อายุรศาสตร์ (อายุรศาสตร์) - Internal Medicine